b'\n_START_ARTICLE_\nViktar Kuprej\xc4\x8dyk\n_START_PARAGRAPH_\nViktar Davydavi\xc4\x8d Kuprej\xc4\x8dyk (valgevene keeles \xd0\x92\xd1\x96\xd0\xba\xd1\x82\xd0\xb0\xd1\x80 \xd0\x94\xd0\xb0\xd0\xb2\xd1\x8b\xd0\xb4\xd0\xb0\xd0\xb2\xd1\x96\xd1\x87 \xd0\x9a\xd1\x83\xd0\xbf\xd1\x80\xd1\x8d\xd0\xb9\xd1\x87\xd1\x8b\xd0\xba; 3. juuli 1949 Minsk \xe2\x80\x93 22. mai 2017 Minsk) oli valgevene maletaja, rahvusvaheline suurmeister (1980). _NEWLINE_Kuprej\xc4\x8dyk l\xc3\xb5petas Valgevene Riikliku \xc3\x9clikooli. NSV Liidu \xc3\xbcli\xc3\xb5pilaste malekoondise koosseisus tuli ta kolmel korral \xc3\xbcli\xc3\xb5pilaste v\xc3\xb5istkondlikuks maailmameistriks (1968, 1969, 1974). Ta  1977. aastal sai ta FIDE-lt rahvusvahelise meistri nimetuse. Suurmeistriks sai Kuprej\xc4\x8dyk 31-aastaselt 1980. aastal. _NEWLINE_Kuprej\xc4\x8dyk on kahekordne Valgevene malemeister (1972, 2003). NSV Liidu meistriv\xc3\xb5istlustel sai ta parima tulemuse 1977. aastal (5.\xe2\x80\x937. koht). Ta v\xc3\xb5itis 1980. aastal Reykjav\xc3\xadkis Reykjav\xc3\xadki rahvusvahelise turniiri ja aastavahetusel 1981/1982 Hastingsis Hastingsi rahvusvahelise turniiri. _NEWLINE_2014. aastal tuli ta Kater\xc3\xadnis peetud veteranide maailmameistriv\xc3\xb5istlustel U65+ vanuseastmes kolmandaks._NEWLINE_Kuprej\xc4\x8dyk osales paljudel maleturniiridel, viimati Minskis kaks n\xc3\xa4dalat enne oma surma._NEWLINE_Ta oli maletegelase Anastassija Sarokina onu.'